న్యూఢిల్లీ: ప్రధాని నరేంద్ర మోదీని ముస్లిం ఉలేమాలు, విద్యావేత్తలు, మేధావులు, ప్రముఖుల బృందం కలిసింది. సామాజిక, ఆర్ధిక, విద్యా రంగాల్లో  మైనార్టీలతో సహా అన్నివర్గాల వారిని కలుపుకుపోతూ సమ్మిళిత వృద్ధి సాధిస్తున్నారంటూ ఈ బృందం ప్రధానిని అభినందించింది. సౌదీ ప్రభుత్వంతో చర్చించి హజ్ యాత్రకు ఎక్కువ మంది వెళ్లేలా చర్యలు తీసుకున్నారంటూ మోదీని అభినందించింది. అవినీతిపై ప్రధాని పోరుకు తమ మద్దతు ఉంటుందని ఈ బృందం ముక్త కంఠంతో తెలిపింది. ఈ బృందంలో అలీగఢ్ ముస్లిం యూనివర్సిటీ మాజీ వైస్ ఛాన్సలర్ జమీరుద్దీన్ షా, జామియా మిలియా ఇస్లామియా వైస్ ఛాన్సలర్ తలత్ అహ్మద్, సుప్రీంకోర్టు మాజీ న్యాయమూర్తి ఎంవై ఇక్బాల్, అఖిల భారత మసీద్ ఇమామ్ల సంఘం ప్రధాన ఇమామ్ ఉమెర్ అహ్మద్ ఇల్యాసీ తదితరులున్నారు. విదేశాంగ శాఖ సహాయమంత్రి ఎంజే అక్బర్, పార్లమెంటరీ వ్యవహారాల మంత్రి ముక్తార్ అబ్బాస్ నఖ్వీ కూడా ప్రధానిని కలిసిన వారిలో ఉన్నారు.
newdhilly: pradhaani narendra modeeni muslim ulemaalu, vidyaavettalu, medhaavulu, pramukhula brundam kalisindi. saamaajika, aardhika, vidya rangaallo  minortylatho sahaa annivargaala vaarini kalupukupothu sammilita vruddhi saadhistunnaarantuu ee brundam pradhaanini abhinandinchindi. soudi prabhutvamto charchinchi haz yaatraku ekkuva mandi vellela charyalu teesukunnarantu modeeni abhinandinchindi. avineetipai pradhaani poruku tama maddatu untundani ee brundam mukta kanthamtho telipindi. ee brundamlo aleegadh muslim university maji vais chansalar jameeruddin shaa, jamia milia islamia vais chansalar talat ahmad, supreenkortu maji nyaayamuurti emvai ikbal, akhila bhaarata maseed imamla sangham pradhaana imam umer ahmad ilassi taditarulunnaru. videsaanga saakha sahayamantri enje akbar, parlamentary vyavahaaraala mantri muktar abbas nakhwee kuudaa pradhaanini kalisina vaarilo unnaaru.